VS001402
Datum: 1992-11-26T01:00:00.000+01:00
datum_sodbe_i_stopnje: 2001-03-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: hudi primeri
odskodnina: 3100000 SIT
opombe: II Ips 634/2004. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Delavec.

## Škodni dogodek

Poškodba pri delu na stroju za razrez hlodovine.

## Poškodba

Kompleksna poškodba desne roke z raztrganinsko udarninskimi ranami in s kožnim defektom roke in podlahti, travmatska amputacija mezinca skupaj s 5. dlančnico, amputacija končnega členka prstanca, raztrganina mišice upogibalke zapestja in mišice površinskih upogibalk ter odprti prelom podlahtnice in baze prve dlančnice. Posledično je prišlo do ukrivljenosti in zatrditve sredinca.

## Telesne bolečine

800000 SIT Izrazito huda bolečina 1 uro, dokler je imel roko ukleščeno in preden so mu prijele injekcije proti bolečinam. Hude 8 dni, srednje hude 5 dni, občasne srednje hude 3 ure, lahke 17 dni. Občasne bolečine ob dotiku poškodovanih predelov 2 meseca in pol. Občasne prehodne blažje občuti še sedaj ob pritisku na krn prstanca. Občasne zmerne ob spremembi vremena ali daljši izpostavljenosti roke mrazu.

#### Hospitalizacija

2-kratna v skupnem trajanju 43 dni; 2 operaciji, ena v narkozi in ena z omrtvitvijo roke.

#### Ambulantno zdravljenje

8 ambulantnih pregledov pri specialistih in nekaj pri splošnem zdravniku;

#### Rehabilitacija

Razgibavanje v bolnišnici in doma; večkratna kopanja roke.

#### Nevšečnosti med zdravljenjem

Prevoz v bolnišnico z rešilnim avtomobilom; 4-krat RTG slikanje podlahti in roke; cepljenje proti tetanusu; 3-krat tedensko prejemanje antibiotikov in drugih zdravil v žilo; infuzije; vsaj 20-krat prevezave s sprotnim odstranjevanjem odmrlega tkiva; 2-kratno odstranjevanje šivov, 1-krat žice, imobilizacija roke 14 dni.

## Strah

300000 SIT 20 minut hud primarni strah v času, ko je imel roko zagozdeno v valju. Sekundarni strah srednje hude intenzitete nekaj ur do operacije in nato 14 dni negotovost za izid zdravljenja zaradi nevarnosti komplikacij ter 3 mesece v negotovosti glede končnega izida zdravljenja.

## Zmanjšanje življenjske aktivnosti

1800000 SIT Tožniku manjka cel mezinec s pripadajočo 5. dlančnico. 18-odstotno ZŽA, če bi si tožnik dal amputirati moteči prstanec. S funkcionalnega stališča bi bilo za roko veliko boljše, če bi bil negiben prstanec v celoti odstranjen, kar ne predstavlja velikega posega in tveganja. Moč prijema z ohranjenimi prsti desnice je zmanjšana za 60 odstotkov. Za 30 odstotkov je zmanjšana sposobnost za dela, ki zahtevajo ponavljajoče gibe v smeri obračanja podlahti in dvigovanje težjih bremen z desnico. Trajno nesposoben za težja fizična dela z desnico, ki zahtevajo čvrst in siguren prijem. Ohranjen je le fin pincetni prijem s palcem in kazalcem ter sredincem.

## Skaženost

200000 SIT Jasno vidne deformacije, gledano roko v smeri hrbtišča, še bolj, če ima dlan obrnjeno navzgor, saj se izrazito vidi ukrivljen krn. Z njegovo amputacijo se videz ne bi izboljšal, temveč bi bila deformacija še za spoznanje bolj vidna.

**Zveza:**

ZOR člen 200, 203